
	Argumentai:
Įstatymo projektu siūloma nustatyti, kad vartotojai turi teisę kreiptis dėl pagrindinės mokėjimo sąskaitos atidarymo tik į Lietuvos Respublikoje veikiančias kredito įstaigas. 
Manytina, jog toks teisinis reguliavimas, pirmiausia, sukuria nevienodas konkurencijos sąlygas toje pačioje mokėjimų paslaugų rinkoje veikiančioms įmonėms. Elektroninės pinigų įstaigos taip pat užima reikšmingą vietą teikiant mokėjimo paslaugas, be to pagal šiuo metu galiojantį Mokėjimų įstatymą jos pripažįstamos mokėjimo paslaugų teikėjais ir teikia analogiškos struktūros mokėjimo paslaugas kaip ir kredito įstaigos. Pažymėtina, jog mažmeninis mokėjimo paslaugų teikėjų sektorius, veikiantis nelygioje konkurencinėje papildomai reguliuojamoje mokėjimų rinkoje, investuotojams taps neįdomus. Tai sustabdytų ir inovacijų plėtrą.
Svarbiausia, kad iš tokio konkurencijos sąlygų iškraipymo mokėjimo paslaugų vartotojai negaus jokios papildomos naudos, tik bus apribota jų galimybė platesniu mastu užtikrinti savo poreikių patenkinimą, nes dalis paslaugos teikėjų neteiks įstatyme numatytų paslaugų. Skaidrumo stoka ir nepalyginamumas vartotojui bus nenaudingas, nes jis negaus pakankamos informacijos dėl palankiausių jam sąlygų. 
Todėl siūloma nustatyti, jog pagrindinę mokėjimo sąskaitos paslaugą teiktų ir elektorininės pinigų įstaigos. 

Pasiūlymas: Pakeisti 3 straipsnio 8 dalį ir ją išdėstyti taip:

“8. Šio įstatymo VIII skyriaus nuostatos taikomos kredito ir elektroninių pinigų įstaigoms.”
Argumentai:

Pasiūlymas: Pakeisti 57 straipsnio 1 dalį ir ją išdėstyti taip:

„1. Teisėtai gyvenantys vartotojai turi teisę kreiptis į Lietuvos Respublikos teritorijoje veikiančią kredito ar elektroninių pinigų įstaigą (toliau šiame skyriuje – įstaiga), teikiančią pagrindinės mokėjimo sąskaitos paslaugą, dėl pagrindinės mokėjimo sąskaitos atidarymo.“

